
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 168 

24 Σεπτεμβρίου 2010 


ΝΟΜΟΣ ΥΠ’ ΑΡΙΘ. 3884 

Ενσωμάτωση στο ελληνικό δίκαιο της Οδηγίας 2007/36/ 
ΕΚ του Ευρωπαϊκού Κοινοβουλίου και του Συμβου¬ 
λίου, της 11ης Ιουλίου 2007, σχετικά με την άσκηση 
ορισμένων δικαιωμάτων από μετόχους εισηγμένων 
εταιρειών - Τροποποίηση και προσαρμογή του κω- 
δικοποιημένου νόμου 2190/1920 Περί ανωνύμων εται¬ 
ρειών και του ν. 2396/1996. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σκοπός 

Σκοπός του νόμου αυτού είναι η προσαρμογή της 
ελληνικής νομοθεσίας προς τις διατάξεις της Οδηγί¬ 
ας 2007/36/ΕΚ του Ευρωπαϊκού Κοινοβουλίου και του 
Συμβουλίου, της 11ης Ιουλίου 2007, για την άσκηση ορι¬ 
σμένων δικαιωμάτων από μετόχους εισηγμένων εταιρει¬ 
ών (Επίσημη Εφημερίδα των Ευρωπαϊκών Κοινοτήτων 
Ι_ 184/17/14.7.2007). 

Αρθρο 2 

Τροποποίηση του άρθρου 1 του 
κ.ν. 2190/1920 (ΦΕΚ 37 Α') 

1. Ο τίτλος του άρθρου 1 του κ.ν. 2190/1920 (ΦΕΚ 37 Α') 
αντικαθίσταται ως εξής: 

«Άρθρον 1 

Ορισμοί - Πεδίο εφαρμογής - Αριθμός και 
ευθύνη μετόχων». 

2. Μετά την παράγραφο 2 του άρθρου 1 του κ.ν. 2190/ 
1920 προστίθενται νέες παράγραφοι 2α και 2β ως 
εξής: 

«2α. Με την επιφύλαξη τυχόν ειδικότερων ρυθμίσεων, ο 
νόμος αυτός εφαρμόζεται τόσο σε ανώνυμες εταιρείες 
με μετοχές που δεν είναι εισηγμένες σε χρηματιστήριο 
όσο και σε ανώνυμες εταιρείες με μετοχές εισηγμένες 
σε χρηματιστήριο. 

2β. Όπου στο νόμο αυτόν γίνεται αναφορά: 

α) σε χρηματιστήριο, νοούνται αντίστοιχα, η ρυθμι- 
ζόμενη αγορά κράτους - μέλους κατά την έννοια της 
περίπτωσης 14 της παραγράφου 1 του άρθρου 4 της 


Οδηγίας 2004/39/ΕΚ του Ευρωπαϊκού Κοινοβουλίου, για 
τις αγορές χρηματοπιστωτικών μέσων (Επίσημη Εφη¬ 
μερίδα των Ευρωπαϊκών Κοινοτήτων Ι_ 145/1/30.4.2004) 
και, όσον αφορά την Ελλάδα, η οργανωμένη αγορά 
κατά την έννοια της παραγράφου 10 του άρθρου 2 του 
ν. 3606/2007 για τις αγορές χρηματοπιστωτικών μέσων 
και άλλες διατάξεις (ΦΕΚ 195 Α'), 
β) σε μετοχές ή άλλες κινητές αξίες εισηγμένες σε 
χρηματιστήριο ή απλώς εισηγμένες, νοούνται οι μετοχές 
ή οι κινητές αξίες που είναι εισηγμένες για διαπραγμά¬ 
τευση σε ρυθμιζόμενη ή οργανωμένη αγορά, 
γ) σε ηλεκτρονικά μέσα, νοούνται τρόποι ηλεκτρονικής 
επικοινωνίας, όπως το διαδίκτυο ή άλλο δημόσιο ή ιδι¬ 
ωτικό δίκτυο, οι οποίοι επιτρέπουν την ευχερή διασφά¬ 
λιση της ταυτότητος των χρηστών και την ασφάλεια 
της επικοινωνίας.» 

Άρθρο 3 

Τροποποίηση του άρθρου 26 του κ.ν. 2190/1920 

Μετά την παράγραφο 2α του άρθρου 26 του κ.ν. 2190/ 
1920 προστίθενται παράγραφοι 2β και 2γ ως εξής: 

«2β. Προκειμένου για εταιρείες με μετοχές εισηγμένες 
σε χρηματιστήριο, η πρόσκληση, εκτός από όσα αναγρά¬ 
φονται στο πρώτο εδάφιο της παραγράφου 2: 
α) περιλαμβάνει πληροφορίες τουλάχιστον για: 
αα) τα δικαιώματα των μετόχων των παραγράφων 
2, 2α, 4 και 5 του άρθρου 39, αναφέροντας το χρονι¬ 
κό διάστημα μέσα στο οποίο μπορεί να ασκηθεί κάθε 
δικαίωμα, στις αντίστοιχες προθεσμίες που ορίζονται 
στις παραγράφους του άρθρου 39, που προαναφέρονται 
ή εναλλακτικά, την καταληκτική ημερομηνία μέχρι την 
οποία μπορούν τα δικαιώματα αυτά να ασκηθούν, υπό 
τον όρο ότι λεπτομερέστερες πληροφορίες σχετικά με 
τα εν λόγω δικαιώματα και τους όρους άσκησής τους 
θα είναι διαθέσιμες με ρητή παραπομπή της πρόσκλη¬ 
σης στη διεύθυνση (άοπιαίη παπιο) της ιστοσελίδας της 
εταιρείας, 

ββ) τη διαδικασία για την άσκηση του δικαιώματος 
ψήφου μέσω αντιπροσώπου και ιδίως τα έντυπα τα 
οποία χρησιμοποιεί για το σκοπό αυτόν η εταιρεία, 
καθώς και τα μέσα και τις μεθόδους που προβλέπονται 
στο καταστατικό, κατά το άρθρο 28α παράγραφος 3, 
για να δέχεται η εταιρεία ηλεκτρονικές κοινοποιήσεις 
διορισμού και ανάκλησης αντιπροσώπων, 

γγ) τις διαδικασίες για την άσκηση του δικαιώματος 
ψήφου με αλληλογραφία ή με ηλεκτρονικά μέσα, εφόσον 
συντρέχει περίπτωση, σύμφωνα με τα προβλεπόμενα 
στις παραγράφους 7 και 8 του άρθρου 28α, 
β) καθορίζει την ημερομηνία καταγραφής, όπως αυτή 
προβλέπεται στο άρθρο 28α παράγραφος 4, επισημαί- 
νοντας ότι μόνο τα πρόσωπα που είναι μέτοχοι κατά 
την ημερομηνία εκείνη έχουν δικαίωμα συμμετοχής και 
ψήφου στη γενική συνέλευση, 
γ) γνωστοποιεί τον τόπο στον οποίο είναι διαθέσιμο 
το πλήρες κείμενο των εγγράφων και των σχεδίων απο¬ 
φάσεων, που προβλέπονται στις περιπτώσεις γ' και δ' 
της παραγράφου 3 του άρθρου 27, καθώς και τον τρόπο 
με τον οποίο μπορεί να λαμβάνονται αυτά, 
δ) αναφέρει τη διεύθυνση της ιστοσελίδας της εται¬ 
ρείας, όπου είναι διαθέσιμες οι πληροφορίες της πα¬ 
ραγράφου 3 του άρθρου 27. 

2γ. Οι εταιρείες με μετοχές εισηγμένες σε χρηματιστή¬ 
ριο μπορούν να δημοσιεύουν στα έντυπα μέσα, που προ- 
βλέπονται στην παράγραφο 2, περίληψη της πρόσκλησης, 
η οποία περιλαμβάνει τουλάχιστον το οίκημα με ακρι¬ 
βή διεύθυνση, την ημέρα και την ώρα της συνεδρίασης, 
τους μετόχους που έχουν δικαίωμα συμμετοχής, καθώς 
και ρητή αναφορά στη διεύθυνση της ιστοσελίδας, στην 
οποία διατίθενται το πλήρες κείμενο της πρόσκλησης 
και οι πληροφορίες που προβλέπονται στην παράγραφο 
3 του άρθρου 27. Όταν εφαρμόζεται το άρθρο 39 πα¬ 
ράγραφος 2, η δημοσίευση στα έντυπα μέσα κατά την 
παράγραφο 2 πρέπει να περιλαμβάνει τουλάχιστον ρητή 
υπόδειξη ότι στην ιστοσελίδα της εταιρείας και στα μέσα 
του αμέσως επόμενου εδαφίου δημοσιεύεται αναθεωρη¬ 
μένη ημερήσια διάταξη. Εκτός από τη δημοσίευση στα 
έντυπα μέσα της παραγράφου 2 και στην ιστοσελίδα της 
εταιρείας, το πλήρες κείμενο της πρόσκλησης δημοσιο¬ 
ποιείται επιπλέον μέσα στην προθεσμία της παραγράφου 
1, με τρόπο που διασφαλίζει την ταχεία και χωρίς διακρί¬ 
σεις πρόσβαση σε αυτήν, με μέσα που κατά την κρίση του 
Διοικητικού Συμβουλίου θεωρούνται ευλόγως αξιόπιστα, 
για την αποτελεσματική διάχυση των πληροφοριών στο 
επενδυτικό κοινό, όπως ιδίως με έντυπα και ηλεκτρονικά 
μέσα ενημέρωσης με εθνική και πανευρωπαϊκή εμβέλεια. 
Η εταιρεία δεν δύναται να επιβάλλει στους μετόχους 
ειδική χρέωση για τη δημοσιοποίηση της πρόσκλησης 
για σύγκληση της γενικής συνέλευσης με οποιονδήποτε 
από τους ανωτέρω τρόπους.» 

Άρθρο 4 

Τροποποίηση του άρθρου 27 του κ.ν. 2190/1920 

1. Στο τέλος της παραγράφου 2 του άρθρου 27 του 
κ,ν. 2190/1920 προστίθεται νέο εδάφιο ως εξής: 

«Η ως άνω προθεσμία περιορίζεται στο μισό για τις 
εταιρείες με μετοχές εισηγημένες σε χρηματιστήριο.» 

2. Μετά την παράγραφο 2 του άρθρου 27 του κ.ν. 2190/ 
1920 προστίθεται παράγραφος 3 ως εξής: 

«3. Στην περίπτωση εταιρειών με μετοχές εισηγμένες 
σε χρηματιστήριο, από την ημέρα δημοσίευσης της πρό¬ 
σκλησης για σύγκληση γενικής συνέλευσης μέχρι και 
την ημέρα της γενικής συνέλευσης, αναρτώνται στην 
ιστοσελίδα της εταιρείας τουλάχιστον οι ακόλουθες 
πληροφορίες: 

α) η πρόσκληση για σύγκληση της γενικής συνέ¬ 
λευσης, 


β) ο συνολικός αριθμός των μετοχών και των δικαι¬ 
ωμάτων ψήφου που υφίστανται κατά την ημερομηνία 
της πρόσκλησης, συμπεριλαμβανομένων και χωριστών 
συνόλων ανά κατηγορία μετοχών, εφόσον το κεφάλαιο 
της εταιρείας είναι κατανεμημένο σε περισσότερες κα¬ 
τηγορίες μετοχών, 

γ) τα έγγραφα που πρόκειται να υποβληθούν στη 
γενική συνέλευση, 

δ) σχέδιο απόφασης για κάθε θέμα της ημερήσιας 
διάταξης που προτείνεται ή, εφόσον καμία απόφαση 
δεν έχει προταθεί προς έγκριση, σχόλιο του διοικητι¬ 
κού συμβουλίου για κάθε θέμα της εν λόγω ημερήσιας 
διάταξης και τυχόν σχέδια αποφάσεων που προτείνουν 
οι μέτοχοι, αμέσως μετά την παραλαβή τους από την 
εταιρεία, 

ε) τα έντυπα που πρέπει να χρησιμοποιηθούν για την 
άσκηση του δικαιώματος ψήφου μέσω αντιπροσώπου 
και, εφόσον τούτο προβλέπεται, για την άσκηση του 
δικαιώματος ψήφου με αλληλογραφία, εκτός αν τα εν 
λόγω έντυπα αποστέλλονται απευθείας σε κάθε μέ¬ 
τοχο. 

Αν για τεχνικούς λόγους, δεν είναι δυνατή η πρόσβα¬ 
ση μέσω διαδικτύου στα ανωτέρω στοιχεία, η εταιρεία 
επισημαίνει στην ιστοσελίδα της τον τρόπο προμήθει¬ 
ας των σχετικών εντύπων σε έγχαρτη μορφή και τα 
αποστέλλει ταχυδρομικώς και χωρίς χρέωση σε κάθε 
μέτοχο που το ζητεί.» 

Άρθρο 5 

Τροποποίηση του άρθρου 28 του κ.ν. 2190/1920 

1. Ο τίτλος του άρθρου 28 του κ.ν. 2190/1920 αντικα¬ 
θίσταται ως εξής: 

«Άρθρο 28 

Δικαιούμενοι συμμετοχής στη γενική συνέλευση 
εταιρείας με μετοχές που δεν είναι εισηγμένες 
σε χρηματιστήριο». 

2. Οι παράγραφοι 6 και 7 του άρθρου 28 του κ.ν. 2190/ 
1920 αντικαθίστανται ως εξής: 

«6. Είναι δυνατή η διεξαγωγή γενικής συνέλευσης 
μέσω τηλεδιάσκεψης, εφόσον τούτο προβλέπεται από 
το καταστατικό. Με απόφαση του Υπουργού Οικονομίας, 
Ανταγωνιστικότητας και Ναυτιλίας μπορεί να ορίζονται 
ελάχιστες τεχνικές προδιαγραφές ασφάλειας, προκει- 
μένου να θεωρείται η συνέλευση έγκυρη. 

7. Το καταστατικό μπορεί να προβλέπει τη δυνατότητα 
εξ αποστάσεως συμμετοχής στην ψηφοφορία κατά τη 
γενική συνέλευση των μετόχων με την εκ των προτέρων 
αποστολή στους μετόχους των θεμάτων της ημερήσιας 
διάταξης της γενικής συνέλευσης και σχετικών ψηφο¬ 
δελτίων με τα θέματα αυτά. Τα θέματα και τα ψηφο¬ 
δέλτια μπορεί να διατίθενται και η συμπλήρωσή τους να 
γίνεται και ηλεκτρονικά μέσω του διαδικτύου. Οι μέτοχοι 
που ψηφίζουν με τον τρόπο αυτόν υπολογίζονται για 
το σχηματισμό της απαρτίας και της πλειοψηφίας, εφό¬ 
σον τα σχετικά ψηφοδέλτια έχουν παραληφθεί από την 
εταιρεία δύο (2) τουλάχιστον πλήρεις ημέρες πριν από 
την ημέρα της γενικής συνέλευσης. Με απόφαση του 
Υπουργού Οικονομίας, Ανταγωνιστικότητας και Ναυτι¬ 
λίας μπορεί να ορίζονται οι προϋποθέσεις ενημέρωσης 
των μετόχων και διασφάλισης της προέλευσης της ψή¬ 
φου, η διαδικασία για την εξ αποστάσεως συμμετοχή 

στη γενική συνέλευση, καθώς και η τύχη των ψήφων 
που έχουν σταλεί σε περίπτωση ματαίωσης ή αναβολής 
της συνέλευσης.» 

Άρθρο 6 

Προσθήκη νέου άρθρου 28α στον κ.ν. 2190/1920 

Μετά το άρθρο 28 του κ.ν. 2190/1920 προστίθεται νέο 
άρθρο 28α ως εξής: 

«Άρθρο 28α 

Δικαιούμενοι συμμετοχής στη γενική συνέλευση 

εταιρείας με μετοχές εισηγμένες σε χρηματιστήριο 

1. Στη γενική συνέλευση εταιρείας με μετοχές εισηγ¬ 
μένες σε χρηματιστήριο δικαιούται να συμμετέχει και 
να ψηφίζει κάθε μέτοχος. Η άσκηση των εν λόγω δικαι¬ 
ωμάτων δεν προϋποθέτει τη δέσμευση των μετοχών 
του δικαιούχου ούτε την τήρηση άλλης ανάλογης δια¬ 
δικασίας, η οποία περιορίζει τη δυνατότητα πώλησης 
και μεταβίβασης αυτών κατά το χρονικό διάστημα που 
μεσολαβεί ανάμεσα στην ημερομηνία καταγραφής, όπως 
αυτή ορίζεται στην παράγραφο 4, και στην οικεία γενική 
συνέλευση. Ο μέτοχος συμμετέχει στη γενική συνέλευση 
και ψηφίζει είτε αυτοπροσώπως είτε μέσω αντιπροσώ¬ 
πων. Διατάξεις του καταστατικού, οι οποίες περιορίζουν 
είτε την δί αντιπροσώπων ενάσκηση των δικαιωμάτων 
του μετόχου είτε την επιλεξιμότητα των προσώπων που 
μπορούν να ορίζονται ως αντιπρόσωποι, δεν έχουν ισχύ. 
Αντιπρόσωπος που ενεργεί για περισσότερους μετόχους 
μπορεί να ψηφίζει διαφορετικά για κάθε μέτοχο. Νομικά 
πρόσωπα μετέχουν στη γενική συνέλευση ορίζοντας ως 
εκπροσώπους τους μέχρι τρία (3) φυσικά πρόσωπα. 

2. Ο μέτοχος μπορεί να διορίσει αντιπρόσωπο για 
μία και μόνη γενική συνέλευση ή για όσες συνελεύσεις 
λάβουν χώρα εντός ορισμένου χρόνου. Ο αντιπρόσωπος 
ψηφίζει σύμφωνα με τις οδηγίες του μετόχου, εφόσον 
υφίστανται, και υποχρεούται να αρχειοθετεί τις οδηγίες 
ψήφου για τουλάχιστον ένα (1) έτος, από την υποβολή 
του πρακτικού της γενικής συνέλευσης στην αρμόδια 
αρχή ή, εάν η απόφαση υποβάλλεται σε δημοσιότη¬ 
τα, από την καταχώρισή της στο Μητρώο Ανωνύμων 
Εταιρειών. Η μη συμμόρφωση του αντιπροσώπου με 
τις οδηγίες που έχει λάβει δεν επηρεάζει το κύρος 
των αποφάσεων της γενικής συνέλευσης, ακόμη και 
αν η ψήφος του αντιπροσώπου ήταν αποφασιστική για 
τη λήψη τους. 

3. Ο αντιπρόσωπος μετόχου υποχρεούται να γνω¬ 
στοποιεί στην εταιρεία, πριν από την έναρξη της συ¬ 
νεδρίασης της γενικής συνέλευσης, κάθε συγκεκριμένο 
γεγονός, το οποίο μπορεί να είναι χρήσιμο στους μετό¬ 
χους για την αξιολόγηση του κινδύνου να εξυπηρετήσει 
ο αντιπρόσωπος άλλα συμφέροντα πλην των συμφε¬ 
ρόντων του μετόχου. Κατά την έννοια της παρούσας 
παραγράφου μπορεί να προκύπτει σύγκρουση συμφε¬ 
ρόντων ιδίως όταν ο αντιπρόσωπος: 

α) είναι μέτοχος που ασκεί τον έλεγχο της εταιρεί¬ 
ας ή είναι άλλο νομικό πρόσωπο ή οντότητα η οποία 
ελέγχεται από το μέτοχο αυτόν, 

β) είναι μέλος του διοικητικού συμβουλίου ή της εν 
γένει διοίκησης της εταιρείας ή μετόχου που ασκεί 
τον έλεγχο της εταιρείας ή άλλου νομικού προσώπου 
ή οντότητας που ελέγχεται από μέτοχο ο οποίος ασκεί 
τον έλεγχο της εταιρείας, 


γ) είναι υπάλληλος ή ορκωτός ελεγκτής της εταιρείας 
ή μετόχου που ασκεί τον έλεγχο της εταιρείας ή άλλου 
νομικού προσώπου ή οντότητας που ελέγχεται από μέ¬ 
τοχο, ο οποίος ασκεί τον έλεγχο της εταιρείας, 

δ) είναι σύζυγος ή συγγενής πρώτου βαθμού με ένα 
από τα φυσικά πρόσωπα που αναφέρονται στις περι¬ 
πτώσεις α' έως γ'. 

Ο διορισμός και η ανάκληση αντιπροσώπου του με¬ 
τόχου γίνεται εγγράφως ή με ηλεκτρονικά μέσα και 
κοινοποιείται στην εταιρεία με τους ίδιους τύπους, 
τουλάχιστον τρεις (3) ημέρες πριν από την ορισθείσα 
ημερομηνία συνεδρίασης της συνέλευσης. Για την κοινο¬ 
ποίηση του διορισμού και της ανάκλησης αντιπροσώπου 
με ηλεκτρονικά μέσα απαιτείται καταστατική πρόβλεψη, 
η οποία πρέπει να μνημονεύει ρητά και μία τουλάχιστον 
αποτελεσματική μέθοδο κοινοποίησης, όπως το ηλε¬ 
κτρονικό ταχυδρομείο ή άλλη ισοδύναμη. Κάθε μέτο¬ 
χος μπορεί να διορίζει μέχρι τρεις (3) αντιπροσώπους. 
Ωστόσο, αν ο μέτοχος κατέχει μετοχές μιας εταιρείας, 
οι οποίες εμφανίζονται σε περισσότερους του ενός λο¬ 
γαριασμούς αξιών, ο περιορισμός αυτός δεν εμποδίζει 
το μέτοχο να ορίζει διαφορετικούς αντιπροσώπους για 
τις μετοχές που εμφανίζονται στον κάθε λογαριασμό 
αξιών σε σχέση με ορισμένη γενική συνέλευση. Με από¬ 
φαση του Υπουργού Οικονομίας, Ανταγωνιστικότητας 
και Ναυτιλίας μπορούν να ορίζονται ελάχιστες τεχνικές 
προδιαγραφές για τη διασφάλιση του ελέγχου της ταυ¬ 
τότητας του μετόχου ή του αντιπροσώπου που διορίζε¬ 
ται ή ανακαλείται με ηλεκτρονικά μέσα, καθώς και των 
αντίστοιχων κοινοποιήσεων προς την εταιρεία. 

4. Στη γενική συνέλευση δικαιούται να συμμετέχει 
όποιος εμφανίζεται ως μέτοχος στα αρχεία του φορέα, 
στον οποίο τηρούνται οι κινητές αξίες της εταιρείας. 
Η απόδειξη της μετοχικής ιδιότητας γίνεται με την προ¬ 
σκόμιση σχετικής έγγραφης βεβαίωσης του ως άνω φο¬ 
ρέα ή, εναλλακτικά, με απευθείας ηλεκτρονική σύνδεση 
της εταιρείας με τα αρχεία του τελευταίου. Η ιδιότητα 
του μετόχου πρέπει να υφίσταται κατά την έναρξη της 
πέμπτης ημέρας πριν από την ημέρα συνεδρίασης της 
γενικής συνέλευσης (ημερομηνία καταγραφής) και η 
σχετική έγγραφη βεβαίωση ή η ηλεκτρονική πιστοποίη¬ 
ση σχετικά με τη μετοχική ιδιότητα πρέπει να περιέλθει 
στην εταιρεία το αργότερο την τρίτη ημέρα πριν από τη 
συνεδρίαση της γενικής συνέλευσης. Στην επαναληπτική 
γενική συνέλευση μπορούν να μετάσχουν μέτοχοι υπό 
τις ίδιες παραπάνω τυπικές προϋποθέσεις. Η ιδιότητα 
του μετόχου πρέπει να υφίσταται κατά την έναρξη της 
τέταρτης ημέρας πριν από την ημέρα συνεδρίασης της 
επαναληπτικής γενικής συνέλευσης (ημερομηνία κατα¬ 
γραφής επαναληπτικών γενικών συνελεύσεων), η δε 
σχετική έγγραφη βεβαίωση ή η ηλεκτρονική πιστοποίη¬ 
ση σχετικά με τη μετοχική ιδιότητα πρέπει να περιέλθει 
στην εταιρεία το αργότερο την τρίτη ημέρα πριν από 
τη συνεδρίαση της γενικής συνέλευσης. 

5. Το Διοικητικό Συμβούλιο υποχρεούται να καταχω¬ 
ρήσει στον πίνακα των προσώπων που έχουν δικαίωμα 
ψήφου κατά τη γενική συνέλευση, σύμφωνα με το άρθρο 
27 παράγραφος 2, όλους τους μετόχους που συμμορφώ¬ 
θηκαν προς τις διατάξεις του παρόντος άρθρου. 

6/Εναντι της εταιρείας θεωρείται ότι έχει δικαίωμα 
συμμετοχής και ψήφου στη γενική συνέλευση μόνον 

όποιος φέρει την ιδιότητα του μετόχου κατά την οικεία 
ημερομηνία καταγραφής. Αν δεν συμμορφώθηκε προς τις 
διατάξεις του παρόντος άρθρου, ο εν λόγω μέτοχος με¬ 
τέχει στη γενική συνέλευση μόνο μετά από άδειά της. 

7. Το καταστατικό μπορεί να προβλέπει τη δυνατότη¬ 
τα συμμετοχής στη γενική συνέλευση με ηλεκτρονικά 
μέσα, χωρίς τη φυσική παρουσία των μετόχων στον 
τόπο διεξαγωγής της. Η συμμετοχή αυτή μπορεί να γίνει 
είτε με μετάδοση της συνέλευσης σε πραγματικό χρόνο 
είτε με αμφίδρομη επικοινωνία σε πραγματικό χρόνο, 
ώστε να μπορούν οι μέτοχοι να απευθύνονται στη συ¬ 
νέλευση εξ αποστάσεως. Με απόφαση του Υπουργού 
Οικονομίας, Ανταγωνιστικότητας και Ναυτιλίας μπορεί 
να ορίζονται ελάχιστες τεχνικές προδιαγραφές για τη 
διασφάλιση της ταυτότητας του μετόχου, καθώς και την 
ασφάλεια της ηλεκτρονικής ή άλλης σύνδεσης. 

8. Το καταστατικό μπορεί να προβλέπει και τη δυνα¬ 
τότητα εξ αποστάσεως συμμετοχής των μετόχων στην 
ψηφοφορία είτε με την άσκηση του δικαιώματος ψήφου 
με ηλεκτρονικά μέσα είτε με ψηφοφορία δί αλληλο¬ 
γραφίας. Στις περιπτώσεις αυτές, η εταιρεία πρέπει 
αντίστοιχα να διαθέτει εκ των προτέρων σχετικά ψηφο¬ 
δέλτια είτε σε ηλεκτρονική μορφή, μέσω της ιστοσελί¬ 
δας της είτε σε έντυπη μορφή, στην έδρα της. Εφόσον 
προβλέπεται στο καταστατικό μία από τις δυνατότητες 
της προηγούμενης παραγράφου, η άσκηση του δικαι¬ 
ώματος ψήφου με ηλεκτρονικά μέσα μπορεί να γίνει 
πριν ή και κατά τη διάρκεια της γενικής συνέλευσης. Οι 
μέτοχοι που ψηφίζουν δί αλληλογραφίας υπολογίζονται 
για το σχηματισμό της απαρτίας και της πλειοψηφί- 
ας, εφόσον τα σχετικά ψηφοδέλτια έχουν παραληφθεί 
από την εταιρεία το αργότερο μέχρι την έναρξη της 
συνεδρίασης. Με απόφαση του Υπουργού Οικονομίας, 
Ανταγωνιστικότητας και Ναυτιλίας μπορεί να ορίζονται 
ελάχιστες τεχνικές προδιαγραφές για τη διασφάλιση 
της ταυτότητας του ψηφίζοντος μετόχου, καθώς και την 
ασφάλεια της ηλεκτρονικής ή άλλης σύνδεσης. 

9. Ανώνυμες εταιρείες των οποίων οι κινητές αξίες 
έχουν εισαχθεί σε πολυμερή μηχανισμό διαπραγμά¬ 
τευσης (ΠΜΔ) κατά την έννοια της περιπτώσεως 15 της 
παραγράφου 1 του άρθρου 4 της Οδηγίας 2004/39/ΕΚ 
του Ευρωπαϊκού Κοινοβουλίου, για τις αγορές χρη¬ 
ματοπιστωτικών μέσων (Επίσημη Εφημερίδα των Ευ¬ 
ρωπαϊκών Κοινοτήτων Ε 145/1/30.4.2004), μπορούν, με 
σχετική πρόβλεψη στο καταστατικό τους, να υπαχθούν 
στις διατάξεις του κ.ν. 2190/1920, οι οποίες αφορούν τη 
σύγκληση, συνεδρίαση, συμμετοχή των μετόχων, λήψη 
αποφάσεων, καθώς και την άσκηση άλλων μετοχικών 
δικαιωμάτων σε γενικές συνελεύσεις εταιρειών με με¬ 
τοχές εισηγμένες σε χρηματιστήριο. Η σχετική κατα¬ 
στατική πρόβλεψη πρέπει να αφορά την υπαγωγή στο 
σύνολο των ανωτέρω διατάξεων.» 

Άρθρο 7 

Τροποποίηση του άρθρου 29 του κ.ν. 2190/1920 

1. Το τελευταίο εδάφιο της παραγράφου 2 του άρθρου 29 
του κ.ν. 2190/1920 αντικαθίσταται ως ακολούθως: 

«Νεότερη πρόσκληση δεν απαιτείται, εάν στην αρχική 
πρόσκληση ορίζονται ο τόπος και ο χρόνος των επα¬ 
ναληπτικών συνεδριάσεων, που προβλέπονται από το 
νόμο, εάν δεν επιτευχθεί απαρτία, υπό την προϋπόθεση 
ότι μεσολαβούν τουλάχιστον δέκα (10) πλήρεις ημέρες 


ανάμεσα στη ματαιωθείσα συνεδρίαση και στην επα¬ 
ναληπτική.» 

2. Το τελευταίο εδάφιο της παραγράφου 4 του άρθρου 
29 του κ.ν. 2190/1920 αντικαθίσταται ως ακολούθως: 

«Νεότερη πρόσκληση δεν απαιτείται, εάν στην αρχική 
πρόσκληση ορίζονται ο τόπος και ο χρόνος των επα¬ 
ναληπτικών συνεδριάσεων, που προβλέπονται από το 
νόμο, εάν δεν επιτευχθεί απαρτία, υπό την προϋπόθεση 
ότι μεσολαβούν τουλάχιστον δέκα (10) πλήρεις ημέρες 
ανάμεσα στην εκάστοτε ματαιωθείσα συνεδρίαση και 
σε κάθε επαναληπτική.» 

Άρθρο 8 

Τροποποίηση του άρθρου 30 του κ.ν. 2190/1920 

1. Ο τίτλος του άρθρου 30 του κ.ν. 2190/1920 αντικα¬ 
θίσταται ως εξής: 

«Άρθρο 30 
Αρχή της ισότητος» 

2. Μετά την παράγραφο 1 του άρθρου 30 του κ.ν. 
2190/1920 προστίθεται παράγραφος 2 ως εξής: 

«2. Η εταιρεία διασφαλίζει την ίση μεταχείριση όλων 
των μετόχων που βρίσκονται στην ίδια θέση.» 

Άρθρο 9 

Τροποποίηση του άρθρου 30β του κ.ν. 2190/1920 

Στο άρθρο 30β του κ.ν. 2190/1920 προστίθεται τρίτο 
εδάφιο ως εξής: 

«Όταν μέτοχος χορηγεί σε τράπεζα εξουσιοδότηση 
για την άσκηση του δικαιώματος ψήφου στις γενικές 
συνελεύσεις εταιρειών με μετοχές εισηγμένες σε χρη¬ 
ματιστήριο, εφαρμόζονται κατά τα λοιπά, ως προς τους 
όρους και τις προϋποθέσεις χορήγησης και ανάκλησης 
της εν λόγω εξουσιοδότησης, οι διατάξεις των παρα¬ 
γράφων 1 έως 3 του άρθρου 28α.» 

Άρθρο 10 

Τροποποίηση του άρθρου 32 του κ.ν. 2190/1920 

Η παράγραφος 1 του άρθρου 32 του κ.ν. 2190/1920 
αντικαθίσταται ως εξής: 

«1. Οι συζητήσεις και αποφάσεις που λαμβάνονται κατά 
τη γενική συνέλευση καταχωρούνται σε περίληψη σε 
ειδικό βιβλίο. Με αίτηση μετόχου ο πρόεδρος της συ¬ 
νέλευσης υποχρεούται να καταχωρίσει στα πρακτικά 
ακριβή περίληψη της γνώμης του. Στο ίδιο βιβλίο κατα¬ 
χωρίζεται και κατάλογος των μετόχων που παραστά¬ 
θηκαν ή αντιπροσωπεύθηκαν στη γενική συνέλευση ο 
οποίος συντάσσεται σύμφωνα με την παράγραφο 2 του 
άρθρου 27. Εταιρείες με μετοχές εισηγμένες σε χρημα¬ 
τιστήριο δημοσιεύουν στην ιστοσελίδα τους, με ευθύνη 
του Διοικητικού τους Συμβουλίου, τα αποτελέσματα της 
ψηφοφορίας, εντός πέντε (5) ημερών το αργότερο από 
την ημερομηνία της γενικής συνέλευσης, προσδιορίζο¬ 
ντας για κάθε απόφαση τουλάχιστον τον αριθμό των 
μετοχών για τις οποίες δόθηκαν έγκυρες ψήφοι, την 
αναλογία του μετοχικού κεφαλαίου που εκπροσωπούν 
αυτές οι ψήφοι, το συνολικό αριθμό έγκυρων ψήφων, 
καθώς και τον αριθμό ψήφων υπέρ και κατά κάθε από¬ 
φασης και τον αριθμό των αποχών.» 

Άρθρο 11 

Τροποποίηση του άρθρου 35 του κ.ν. 2190/1920 

1. Προστίθεται τίτλος στο άρθρο 35 του κ.ν. 2190/1920 
ως εξής: 

«Άρθρον 35 

Απαλλαγή Διοικητικού Συμβουλίου». 

2. Η παράγραφος 2 του άρθρου 35 του κ.ν. 2190/1920 
αντικαθίσταται ως εξής: 

«2. Στην ψηφοφορία περί απαλλαγής του Διοικητικού 
Συμβουλίου δικαιούνται να μετέχουν τα μέλη του μόνο 
με μετοχές, των οποίων είναι κύριοι, ή ως αντιπρόσωποι 
άλλων μετόχων, εφόσον έχουν λάβει σχετική εξουσιο¬ 
δότηση με ρητές και συγκεκριμένες οδηγίες ψήφου. Το 
ίδιο ισχύει και για τους υπαλλήλους της εταιρείας.» 

Άρθρο 12 

Τροποποίηση του άρθρου 39 του κ.ν. 2190/1920 

1. Η παράγραφος 2 του άρθρου 39 του κ.ν. 2190/1920 
αντικαθίσταται ως εξής: 

«Με αίτηση μετόχων, που εκπροσωπούν το ένα ει¬ 
κοστό (1/20) του καταβεβλημένου μετοχικού κεφαλαί¬ 
ου, το Διοικητικό Συμβούλιο υποχρεούται να εγγράψει 
στην ημερήσια διάταξη γενικής συνέλευσης, που έχει 
ήδη συγκληθεί, πρόσθετα θέματα, εάν η σχετική αίτη¬ 
ση περιέλθει στο Διοικητικό Συμβούλιο δεκαπέντε (15) 
τουλάχιστον ημέρες πριν από τη γενική συνέλευση. Τα 
πρόσθετα θέματα πρέπει να δημοσιεύονται ή να γνω¬ 
στοποιούνται, με ευθύνη του Διοικητικού Συμβουλίου, 
κατά το άρθρο 26, επτά (7) τουλάχιστον ημέρες πριν 
από τη γενική συνέλευση. Σε εταιρείες με μετοχές ει¬ 
σηγμένες σε χρηματιστήριο, η αίτηση για την εγγραφή 
πρόσθετων θεμάτων στην ημερήσια διάταξη συνοδεύ¬ 
εται από αιτιολόγηση ή από σχέδιο απόφασης προς 
έγκριση στη γενική συνέλευση και η αναθεωρημένη 
ημερήσια διάταξη δημοσιοποιείται με τον ίδιο τρόπο, 
όπως η προηγούμενη ημερήσια διάταξη, δεκατρείς (13) 
ημέρες πριν από την ημερομηνία της γενικής συνέλευ¬ 
σης και ταυτόχρονα τίθεται στη διάθεση των μετόχων 
στην ιστοσελίδα της εταιρείας, μαζί με την αιτιολό¬ 
γηση ή το σχέδιο απόφασης που έχει υποβληθεί από 
τους μετόχους κατά τα προβλεπόμενα στο άρθρο 27 
παράγραφο 3.» 

2. Μετά την παράγραφο 2 του άρθρου 39 του κ.ν. 2190/ 
1920 προστίθενται παράγραφοι 2α και 2β ως εξής: 

«2α. Σε εταιρείες με μετοχές εισηγμένες σε χρηματι¬ 
στήριο, με αίτηση μετόχων που εκπροσωπούν το ένα 
εικοστό (1/20) του καταβεβλημένου μετοχικού κεφα¬ 
λαίου, το Διοικητικό Συμβούλιο θέτει στη διάθεση των 
μετόχων κατά τα οριζόμενα στο άρθρο 27 παράγραφος 
3, έξι (6) τουλάχιστον ημέρες πριν από την ημερομηνία 
της γενικής συνέλευσης, σχέδια αποφάσεων για θέματα 
που έχουν περιληφθεί στην αρχική ή την αναθεωρημένη 
ημερήσια διάταξη, αν η σχετική αίτηση περιέλθει στο 
Διοικητικό Συμβούλιο επτά (7) τουλάχιστον ημέρες πριν 
από την ημερομηνία της γενικής συνέλευσης.» 

«2β. Το Διοικητικό Συμβούλιο δεν είναι υποχρεωμένο 
να προβαίνει στην εγγραφή θεμάτων στην ημερήσια 
διάταξη ούτε στη δημοσίευση ή γνωστοποίηση αυτών 
μαζί με αιτιολόγηση και σχέδια αποφάσεων που υπο¬ 
βάλλονται από τους μετόχους κατά τις ανωτέρω πα¬ 
ραγράφους 2 και 2α, αντίστοιχα, αν το περιεχόμενο 
αυτών έρχεται προφανώς σε αντίθεση με το νόμο και 
τα χρηστά ήθη.» 


3. Το τελευταίο εδάφιο της παραγράφου 3 του άρθρου 
39 του κ.ν. 2190/1920 αντικαθίσταται ως εξής: 

«Η μετά από αναβολή γενική συνέλευση αποτελεί συ¬ 
νέχιση της προηγούμενης και δεν απαιτείται η επανά¬ 
ληψη των διατυπώσεων δημοσίευσης της πρόσκλησης 
των μετόχων, σε αυτήν μπορούν να μετέχουν και νέοι 
μέτοχοι, με την τήρηση των διατάξεων των άρθρων 27 
παράγραφος 2, 28 και 28α.» 

4. Αμέσως μετά το πρώτο εδάφιο της παραγράφου 
4 του άρθρου 39 του κ.ν. 2190/1920 προστίθεται νέο 
εδάφιο ως εξής: 

«Το Διοικητικό Συμβούλιο μπορεί να απαντήσει ενι¬ 
αία σε αιτήσεις μετόχων με το ίδιο περιεχόμενο. Υπο¬ 
χρέωση παροχής πληροφοριών δεν υφίσταται όταν οι 
σχετικές πληροφορίες διατίθενται ήδη στην ιστοσελίδα 
της εταιρείας, ιδίως με τη μορφή ερωτήσεων και απα¬ 
ντήσεων.» 

5. Η παράγραφος 8 του άρθρου 39 του κ.ν. 2190/1920 
αντικαθίσταται ως εξής: 

«8. Σε όλες τις περιπτώσεις του παρόντος άρθρου 
οι αιτούντες μέτοχοι οφείλουν να αποδεικνύουν τη 
μετοχική τους ιδιότητα και τον αριθμό των μετοχών 
που κατέχουν κατά την άσκηση του σχετικού δικαιώ¬ 
ματος. Τέτοια απόδειξη αποτελεί και η κατάθεση των 
μετοχών σύμφωνα με τα προβλεπόμενα στο άρθρο 28 
ή, προκειμένου για εταιρείες με μετοχές εισηγμένες 
σε χρηματιστήριο, η προσκόμιση βεβαίωσης από το 
φορέα στον οποίο τηρούνται οι οικείες κινητές αξίες ή 
η πιστοποίηση της μετοχικής ιδιότητας με απευθείας 
ηλεκτρονική σύνδεση φορέα και εταιρείας.» 

Άρθρο 13 

Τροποποίηση διατάξεων του ν. 2396/1996 

Η παράγραφος 2 του άρθρου 51 του ν. 2396/1996 (ΦΕΚ 
73 Α') αντικαθίσταται ως εξής: 

«2. Αν για την άσκηση μετοχικών δικαιωμάτων τα 
οποία συνδέονται με γενική συνέλευση, που συγκλήθηκε, 
προβλέπεται από το νόμο η προσκόμιση βεβαίωσης από 
το φορέα, στα αρχεία του οποίου τηρούνται οι κινητές 
αξίες εταιρείας που είναι εισηγμένες σε χρηματιστή¬ 
ριο, η σχετική βεβαίωση εκδίδεται χωρίς προηγούμενη 
δέσμευση των αντίστοιχων αξιών.» 

Άρθρο 14 

Μεταβατικές διατάξεις 

Οι διατάξεις του παρόντος νόμου εφαρμόζονται σε 
γενικές συνελεύσεις εταιρειών με μετοχές εισηγμένες 
σε χρηματιστήριο, οι οποίες συγκαλούνται για πρώτη 
φορά μετά την έναρξη ισχύος του. 

Άρθρο 15 

Καταργούμενες διατάξεις 

Από την έναρξη ισχύος του παρόντος νόμου καταρ- 
γείται κάθε αντίθετη ρύθμιση, γενική ή ειδική. 

Άρθρο 16 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως εκτός αν 
ορίζεται διαφορετικά στις επί μέρους διατάξεις του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 24 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΟΙΚΟΝΟΜΙΚΩΝ ΚΑΙ ΝΑΥΤΙΛΙΑΣ 

ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ ΜΙΧΑΛΗΣ ΧΡΥΣΟΧΟΪΔΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 24 Σεπτεμβρίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΓΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΐΌΐτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίεχ: 210 4071011 - ίηΐθΓΠΘΐ: ΓιΙΙρ://\ΛΛΛΛ/ν.Θΐ.ς|Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.ρι·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΠΒ://νννννν.6ΐ.αΓ - 6-ΓΠ3ίΙ: ννεΙιιηθίΙεΓ.εΙΦθΙ.αΐ' 

* 01001682409100008 * ~ ~ ~ ~ 












